Tolong jelaskan mengenai Ibrahim bin Muhammad dalam bahasa melayu

Ibrahim bin Muhammad () ialah anak bungsu Nabi Muhammad menerusi Mariah al-Qibtiyah, dan satu-satunya keturunan bukan menerusi Khadijah binti Khuwailid. Beliau lahir pada akhir bulan 8 Hijriah. Sayyidina Ibrahim disusui oleh Ummi Sayf, isteri Abu Sayf, sebagai tradisi bangsa Arab pada saat itu. Nabi Muhammad juga berkesempatan memberi beberapa ekor kambing untuk melengkapi persediaan susunya.

Seperti kebanyakan keturunan baginda, Ibrahim meninggal dunia pada usia bayi. Berdasarkan kitab Al-Bidāya wa-n-Nihāya Ibnu Kathir, satu gerhana matahari berlaku pada hari kematiannya. Hal ini menyebabkan baginda bersabda sebagai peringatan bahawa gerhana bukanlah petanda kelahiran atau kematian. Berdasarkan rekod astronomi, gerhana ini (dan oleh itu, kematiannya) berlaku pada 27 Januari 632 M.